L 21/8
LT
Europos Sąjungos oficialusis leidinys
2022 1 31
(54)
2019 m.
ICES pažymėjo, kad atlantinių silkių (Clupea harengus) laimikis 3a kvadrate turėtų būti kuo artimesnis nuliui, nes be papildomų rajono arba laiko apribojimų vykdyti atlantinių silkių žvejybą vakarinės Baltijos jūros dalies pavasarį neršiančių atlantinių silkių laimikis būtų neišvengiamas.
Naujausia ICES informacija rodo, kad Skagerake ir Šiaurės jūroje vis labiau tarpusavyje susimaišo vakarinės Baltijos jūros dalies pavasarį neršiančių atlantinių silkių ištekliai ir atlantinių silkių ištekliai Šiaurės jūroje ir kad dauguma vakarinės Baltijos jūros dalies pavasarį neršiančių atlantinių silkių išteklių laimikio dabar sužvejojama Skagerake ir šiek tiek mažiau rytinėje Šiaurės jūros dalyje;
(55)
Sąjungos ir Norvegijos dvišalių konsultacijų suderintame protokole dėl Skagerako Sąjunga įsipareigoja apriboti savo faktinį laimikį Skagerake iki 969 tonų, o Norvegija sutiko perkelti bent 95 % savo kvotos į Šiaurės jūrą siekiant apsaugoti vakarinės Baltijos jūros dalies pavasarį neršiančių atlantinių silkių išteklius.
Atitinkamai siūloma apriboti atitinkamų valstybių narių C *03A-/03A.) ir D (HER/03A-BC) laivynų bendrą laimikį, į tų kvotų BLSK lenteles įrašant išnašą dėl specialiosios sąlygos, kartu paliekant lentelėse tokį patį kvotų dydį siekiant atspindėti santykinį stabilumą ir reglamentuoti susijusį tarprajoninį lankstumą.
Norvegijos atveju didžiausias faktinis laimikis, kurį Norvegija galėtų sužvejoti ICES 3a kvadrato Sąjungos vandenyse, būtų 167 tonos (tai atitiktų 5 % jos kvotos);
(56)
pagal Sąjungos ir Norvegijos dvišalių konsultacijų suderinto protokolo dėl Skagerako 13.11 punktą Norvegija ir Sąjunga turėtų galėti sužvejoti iki 100 % jų Skagerako atlantinių silkių išteklių kvotos Šiaurės jūroje, siekiant apsaugoti vakarinės Baltijos jūros dalies pavasarį neršiančių atlantinių silkių išteklius.
Kol bus užbaigtos dvišalės konsultacijos su Jungtine Karalyste dėl 2022 m., gruodžio 20 d. nebuvo galima patvirtinti, kad bus išlaikytas tarprajoninis lankstumas į Jungtinės Karalystės vandenis 2022 m.
HER/03A atveju.
Todėl atitinkamose išnašose būtina aiškiai nurodyti, kad C laivynų atveju tarprajoninis lankstumas į Jungtinės Karalystės vandenis nebūtų taikomas, kol Sąjunga ir Jungtinė Karalystė nesusitars dėl tokio lankstumo dvišalėse tų šalių konsultacijose;
(57)
pagal Sąjungos ir Norvegijos dvišalių konsultacijų suderinto protokolo dėl Skagerako 13.12 punktą Sąjunga paskelbė ketinanti pasinaudoti tam tikru lankstumu Šiaurės jūros 4a ir 4b kvadratuose; tai prilygtų 5,7 % A laivyno Sąjungos daliai arba 21 038 tonoms;
(58)
Sąjunga kasmet vedė dvišales konsultacijas su Farerų Salomis dėl kvotų mainų ir abipusės prieigos 2022 metams.
Tos konsultacijos 2021 m. neleido sudaryti susitarimo;
(59)
pagal Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo (12) (toliau – Prekybos ir bendradarbiavimo susitarimas) 498 straipsnio 2 dalį, Sąjunga ir Jungtinė Karalystė kasmet rengia konsultacijas, kad ne vėliau kaip kiekvienų metų gruodžio 10 d. susitartų dėl Prekybos ir bendradarbiavimo susitarimo 35 priede išvardytų išteklių kitų metų BLSK.
Pagal Prekybos ir bendradarbiavimo susitarimo 499 straipsnio 2 dalį, jei dėl tų BLSK iki gruodžio 20 d. nesusitariama, susitarimo šalys turi nustatyti laikinus BLSK;
(60)
dvišalės konsultacijos su Jungtine Karalyste buvo užbaigtos gruodžio 21 d.
Jų rezultatą buvo per vėlu atspindėti šiame reglamente atsižvelgiant į tai, kad jis turi būti taikomas nuo 2022 m. sausio 1 d.
Todėl Taryba turėtų, visapusiškai laikydamasi Jungtinių Tautų jūrų teisės konvencijos ir gerbdama pakrančių valstybių teises bei pareigas, taip pat jų suverenumą ir jurisdikciją, nustatyti laikinus BLSK, taikytinus žvejybai Sąjungos ir tarptautiniuose vandenyse, taip pat vandenyse, prie kurių prieigą Sąjungos žvejybos laivams suteikia trečiosios valstybės.
Pagal Prekybos ir bendradarbiavimo susitarimo 498 straipsnį pasiektas konsultacijų rezultatas, išdėstytas 2021 m. gruodžio 21 d. rašytiniame susitarime, turėtų būti atspindėtas šio reglamento daliniame pakeitime, kuris turėtų būti priimtas kaip įmanoma skubiau;
(61)
laikinais BLSK turėtų būti siekiama užtikrinti teisinį tikrumą Sąjungos veiklos vykdytojams ir tolesnę tausią žvejybos veiklą iki kol bus priimtas toks dalinis pakeitimas;
(12) OL L 149, 2021 4 30, p. 10.